# אקוודור

רפובליקת אקוודור
República del Ecuador|

|  |  |
| --- | --- |
| דגל | סמל |

 |
|  |
|
לחצו כדי להקטין חזרה

לחצו להגדלה
 |
|
מוטו לאומי |
אלוהים, מולדת וחירות |
|
המנון לאומי |
המנון אקוודור **¡Salve, Oh Patria!** המנון |
|
ממשל |
|
משטר |
דמוקרטיה נשיאותית |
|
ראש המדינה |
נשיא אקוודור  |
|
ראש הרשות המבצעת |
נשיא אקוודור  |
|
נשיא אקוודור |
דניאל נובואה  |
|
שפה רשמית |
ספרדית |
|
עיר בירה |
קיטו ﻿ / ﻿ |
|
רשות מחוקקת |
האספה הלאומית  |
|
רשות שופטת |
בית המשפט הלאומי לצדק  |
|
גאוגרפיה |
|
יבשת |
דרום אמריקה |
|
העיר הגדולה ביותר |
גואיאקיל |
|
שטח יבשתי | 283,561 קמ"ר (75 בעולם) |
|
אחוז שטח המים |
8.8% |
|
אזור זמן |
UTC -5 |
|
היסטוריה |
| הקמה |    |
|
- עצמאות - תאריך |
מספרד 24 במאי 1822 |
|
ישות קודמת | קולומביה הגדולה קולומביה הגדולה |
|
דמוגרפיה |
| אוכלוסייה (הערכה 1 ביולי 2026) |
18,445,629 נפש (72 בעולם) |
|
צפיפות |
65.05  נפש לקמ"ר (150 בעולם) |
|
דת |
נצרות |
|  |
|

|  |
| --- |
| **אוכלוסייה לפי גיל** |
|

|  |  |  |  |  |
| --- | --- | --- | --- | --- |
|   |   |   |   |   |

 |
|

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0 |  | 10 |  | 20 |  | 30 |  | 40 |  | 50 |  | 60 |  | 70 |  | 80 |  |

 |
| בגיל 0–14 | 24.46% |
| בגיל 15–24 | 17.28% |
| בגיל 25–54 | 41.89% |
| בגיל 55–64 | 8.03% |
| בגיל 65 ומעלה | 8.34% |

 |
|
כלכלה |
|
תמ"ג (2024) |
124.68 מיליארד דולר (64 בעולם) |
|
תמ"ג לנפש |
6,759 דולר (120 בעולם) |
|
מדד הפיתוח האנושי (2023) |
0.777 (88 בעולם) |
|
מדד ג'יני |
47.3 (נכון ל־2020)  |
|
מטבע |
דולר אמריקאי (USD)‏ (USD) |
|
בנק מרכזי |
הבנק המרכזי של אקוודור  |
|
שונות |
|
סיומת אינטרנט |
ec |
|
קידומת בין־לאומית |
593 |
| www.cancilleria.gob.ec |
|
(למפת אקוודור מוגדלת)קיטו
גואיאקיל
קואנקה
מצ'אלה
צ'ימבורסו**קולומביהפרואקוודור**(למפת אקוודור רגילה)קיטו
גואיאקיל
קואנקה
מצ'אלה
צ'ימבורסו**קולומביהפרואקוודור** |
|   |

סמל אקוודור במונומנט Torch of Friendship בשדרת ביסקיין , דאונטאון מיאמי
**רפובליקת אקוודור** (בספרדית: **República del Ecuador**, [reˈpuβlika ðel ekwaˈðoɾ], רפּוּבְּלִיקָה דֶל אֶקְוָדוֹר) ובקיצור **אקוודור** (בספרדית: **Ecuador**) היא מדינה בחלקה הצפון-מערבי של דרום אמריקה, הגובלת מצפון בקולומביה, מדרום וממזרח בפרו וממערב באוקיינוס השקט. אקוודור היא אחת משתי המדינות היחידות באמריקה הדרומית שלא גובלות בברזיל (השנייה היא צ'ילה).

שטחה של אקוודור הוא 253,370 קמ"ר וכולל את איי גלאפגוס (7,880 קמ"ר) - 127 איים הנמצאים באוקיינוס השקט במרחק של כ-1,000 קילומטר מערבית לאקוודור המטרופוליטנית.
עיר בירתה היא קיטו בה מתגוררים (ב-2023) יותר מ-2 מיליון תושבים בשטח המוניציפלי ויותר מ-3 מיליון תושבים בשטח המטרופוליטני כולו.

## אטימולוגיה

במאה ה-16 כבשו הספרדים את האזור וקראו לו **אקוודור** (**Ecuador**, קו המשווה) כיוון שקו המשווה עובר באקוודור ואקוודור משתרעת משני צידיו של קו המשווה.

## היסטוריה

 ערך מורחב – **היסטוריה של אקוודור**

ממלכה אינדיאנית מפותחת התקיימה באקוודור עוד לפני כיבוש האינקה בשנת 1470. ב-1533 כבשו הספרדים את אקוודור.

ב-1822 פרץ מרד גדול בהנהגת הגיבור הלאומי של אקוודור אנטוניו חוסה דה סוקרה. לאחר מרד זה הצטרפה אקוודור לרפובליקת קולומביה הגדולה, שכללה גם את ונצואלה וקולומביה. ב-1830 פרשה אקוודור מן הברית והייתה למדינה עצמאית. השלטון באקוודור ידע תהפוכות רבות ומרידות, ולא היה יציב.

בין השנים 1904 ו-1942 איבדה אקוודור שטחים ברצף קרבות עם שכנותיה. סכסוך הגבולות בין אקוודור לפרו על חלק משמעותי מהג'ונגל האנדי ביניהן נפתר בצורה יצירתית על ידי הסכמה על אזור דו-לאומי בו הוקמה שמורת טבע אשר הניבה הכנסות כספיות ניכרות לשתי המדינות.

אקוודור הייתה המדינה הראשונה באמריקה הלטינית שחזרה למשטר דמוקרטי, לאחר תקופה ארוכה של אי יציבות, כבר בשנת 1978, זמן לא רב לאחר שינוי המשטר בספרד.

## פוליטיקה

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה.
אקוודור היא דמוקרטיה נשיאותית. הנשיא נבחר על ידי העם לתקופת כהונה של ארבע שנים, והוא ראש המדינה וראש הרשות המבצעת.

הרשות המחוקקת היא האספה הלאומית, המורכבת מבית אחד בן 137 חברים. הבחירות לאספה הלאומית הן אזוריות: כל אחת מ-24 הפרובינציות של אקוודור שולחת שני נציגים לפחות, ומספר נוסף של נציגים על פי גודל האוכלוסייה. המערכת הפוליטית היא רב מפלגתית, ובאספה הלאומית הנוכחית, שנבחרה ב-2017, מיוצגות 11 מפלגות. מפלגת השלטון, "אליאנסה פאיס", מונה 74 צירים, וזוכה לרוב מוחלט.

עד שינוי החוקה ב-2008 הייתה המערכת הפוליטית בלתי יציבה, והתקיים מאבק כוחות בין הנשיא לקונגרס (הרשות המחוקקת כפי שנקראה עד אז). בין 1997 ל-2007 כיהנו שבעה נשיאים. רפאל קוראה הושבע לנשיא בינואר 2007 לאחר ניצחון בסיבוב השני בבחירות שנערכו ב-2006. קוראה התמודד מטעם קואליציה רחבה בשם "אליאנסה פאיס", ולא מטעם אחת המפלגות שהיו מיוצגות בקונגרס. הוא משתייך לשמאל הפוליטי והכלכלי.

בחודש ספטמבר 2008 הצליח הנשיא רפאל קוראה להעביר במשאל עם חוקה חדשה, הנותנת לנשיא סמכויות נרחבות, ומבטלת את השפעת הקונגרס והצבא. החוקה אושרה ברוב גדול של כשבעים אחוזים, בעיקר בגלל תמיכה מסיבית של תושביה העניים של המדינה.

בחודש אפריל 2009 נבחר הנשיא רפאל קוראה מחדש לארבע שנים נוספות, בבחירות שהתחייבו מעצם שינוי החוק. גם ניצחונו זה הושג ברוב גורף. ב-2013 נבחר קוראה לכהונה שלישית. קוראה הצעיד את אקוודור לכלכלה סוציאליסטית תוך שיתוף פעולה הדוק עם ונצואלה, בוליביה, איראן ורוסיה, המנסות להפוך לגורם משפיע בכלכלת העולם על ידי וויסות מחירי הנפט.

לאחריו עלה לשלטון לנין מורנו, שהושבע ב-24 במאי 2017 לאחר ניצחון דחוק בסיבוב השני בבחירות לנשיאות, שנערך ב-2 באפריל. מורנו התמודד מטעם מפלגתו של קוראה, "אליאנסה פאיס".

בבחירות 2021 זכה גיירמו לאסו, בנקאי ואיש עסקים בעל אוריינטציה ניאו ליברלית. בבחירות 2023 ושוב בבחירות 2025 זכה דניאל נובואה ממפלגת Acción Democrática Nacional.

### פשיעה

בינואר 2024, בעקבות בריחתו מהכלא של מנהיג כנופיה בכיר, הוכרז מצב חירום בן 60 יום במדינה. אבדה שליטה בשישה בתי כלא והאסירים לקחו את הסוהרים בני ערובה. חמושים ניסו לפרוץ לאוניברסיטה ופרצו לתחנת טלוויזיה.

### צבא וביטחון

 ערך מורחב – **הכוחות המזוינים של אקוודור**

הכוחות המזוינים מורכבים מ-4 זרועות: צבא, חיל הים, חיל האוויר ופיקוד הסייבר.

שטח אקוודור מחולק ל-5 "אזורי כוח משימה משותפים" (Fuerzas de Tarea Conjunta), 4 ביבשת אקוודור, החמישי הוא אזור הימי (כולל איי גלאפגוס).

## כלכלה

 ערך מורחב – **כלכלת אקוודור**

ייצור מולסה בסן לורנזו (ספ')
כלכלת אקוודור מתבססת בעיקר על גידולים חקלאיים ועל תעשייה לעיבוד התוצרת החקלאית לייצוא ולצריכה מקומית.
באקוודור גדלים מספר מיני עצים כמו עץ הצינכונה שממנו מפיקים את תרופת הכינין המעכבת את התפתחות מחלת המלריה.
תעשייה חשובה בכלכלת המדינה היא עיבוד מוצרי עץ ותוצרי עצים.

מרכז התעשייה במדינה נמצא בעיר גואיאקיל, שבה גם נמל גדול, ובו נמצאים מפעלים שונים כמו מפעלי עץ, פלדה, מזון ומשקאות. ערי מסחר מרכזיות וחשובות הן ריובמבה וקואנקה.

התיירות הנכנסת היא מקור הכנסה נוסף.

### פיננסים

לאחר משבר פיננסי החליטה הממשלה לאמץ את הדולר האמריקני כמטבע החוקי במדינה החל משנת 2000. ב-12 בדצמבר 2008, הודיע נשיא אקוודור, רפאל קוראה, שאקוודור הפכה לחדלת פירעון. כלומר אין באפשרות המדינה להחזיר את חובותיה ואף לא לשלם את הריבית על איגרות החוב שלה. זו הפעם השנייה שאקוודור הודיעה הודעה דומה, אחרי שב-1999 הגיעה להסדרים עם הנושים.

### אנרגיה

באקוודור נכרה ומזוקק נפט המשמש בעיקר את אקוודור.
בשנת 2018 נכנסה לשימוש תחנת כוח של סכר קוקה קודו סינקלייר שאמורה לספק כמחצית מחשמל הנצרך במדינה.

## גאוגרפיה

מפת אקוודור
מפה טופוגרפית של אקוודור
אקוודור וצ'ילה הן שתי המדינות היחידות בדרום אמריקה שאין להן גבול יבשתי עם ברזיל.

אקוודור נחלקת לשלושה חלקים עיקריים: קוסטה - אזור החוף בחלקה המערבי של המדינה אשר בדרומו מתגוררת מרבית אוכלוסיית המדינה, סיירה - שרשרת ההרים במרכז המדינה, ואוריינטה - חלקה המזרחי של המדינה ובו אגן האמזונאס המכוסה ג'ונגל עבות ואוכלוסייתו דלילה וברובה אינדיאנית מסורתית.

בשטחה של אקוודור נמצאות כמה מן הפסגות הגבוהות ביותר של הרי האנדים, כמו גם הרי געש פעילים וכבויים. הר הגעש צ'ימבורסו (6,300 מטר) איננו פעיל עוד בימינו. הר הגעש קוטופקסי (5,945 מטר) הוא אחד מהרי הגעש הפעילים הגבוהים ביותר בעולם, הוא פעיל ביותר ומסוכן לסביבתו.

חופיה של אקוודור מפורצים וסלעיים בחלקם. מצפון לדרום חוצים אותה הרי האנדים בשתי שרשרות הרים הנקראות הקורדילרה המזרחית והקורדילרה המערבית.
בין שתי הקורדילרות משתרע אזור נמוך יותר, מבותר גם הוא על ידי הרים וגיאיות. גובהו של אזור זה נע בין 2,000 ל-3,000 מטר, הוא האזור הפורה ביותר באקוודור ואדמתו מתאימה ברובה לעיבוד.

### אקלים

מזג האוויר באקוודור הוא הפכפך ונוטה לקיצוניות. ההבדלים בין הטמפרטורות ביום ובלילה יכולים להגיע ל-C°‏ 18. הטמפרטורה עשויה לעמוד על C°‏ 20 ומעלה במישור ובו זמנית על C°‏ 6 מתחת לאפס בפסגות ההרים. הגורמים לכך הם שני זרמי הים העוברים לאורך חופי אקוודור. זרם הומבולדט, המגיע מדרום ומביא איתו אוויר קר, וזרם דרום אמריקה המגיע מצפון ומביא איתו אוויר חם.

### פאונה

איגואנות ימיות באיי גלאפגוס, לטאת הים היחידה בעולם.

 ערך מורחב – **החי באקוודור**

באקוודור ישנו מגוון ביולוגי גדול ביותר הכולל מגוון בעלי חיים ממוצא נאוטרופי, כאשר רבים מהם אנדמיים לה. באקוודור ריכוז גדול של בעלי חיים לאורך אגן האמזונאס והנהרות הדרומיות, כשחיות נוספות מצויות במורדות האנדים, לאורך החופים ואוכלוסייה אנדמית של בעלי חיים באיי גלאפגוס המרוחקים מעל 900 ק"מ מהיבשה.

באקוודור יש בעלי חיים רבים כמו יגוארים, קופים, נחשים, טפיריים ועצלנאים. רבים מבעלי החיים באקוודור מצויים בסכנת הכחדה עקב כריתת היערות, הבאת מינים פולשים והמינים באיי גלאפגוס מאוימים בידי התמוטטות הדגה בידי אל ניניו ועוד וכן עקב הבאת מינים פולשים לאיים.

## דמוגרפיה

יליד וילידה בקיטו, 1868
קרופיקוס בכנסייה קתולית בעיר אוטבאלו (ספ')
אוכלוסייתה של אקוודור מונה, על פי המפקד של שנת 2017, 16.62 מיליון בני אדם.

### עיור

בבירה קיטו מתגוררים 1.9 מיליון נפש והיא המרכז המנהלי, השלטוני והתרבותי.
העיר גואיאקיל משמשת כנמל הראשי וכמרכז הכלכלי והמסחרי של אקוודור, והיא העיר הגדולה במדינה ובה 2.6 מיליון נפש.

### הרכב אתני

כ-40% מן האוכלוסייה הם ילידים מתרבות האינקה דוברי שפת הקצ'ואה. רובם עוסקים בחקלאות.
כ-40% הם מסטיסים (בני תערובת בין לבנים לאינדיאנים) דוברי ספרדית. רובם עוסקים בחקלאות.
כ-10% הם ממוצא אירופי, שרבים מהם מהווים חלק משכבת העשירים ובעלי המפעלים והאחוזות.
כ-10% אחרים הם ממוצא אפריקני.

### דת

על פי נתוני 2017, 77% מהאוכלוסייה מגדירים עצמם קתולים, 14% פרוטסטנטים, 1.3% עדי יהוה, 1% דתות אחרות (יהדות, אסלאם, בודהיזם ובאהים) ו-7% חסרי דת.

באקוודור קהילה יהודית קטנה המונה כ-290 איש,[דרושה הבהרה] המרוכזת רובה ככולה בבירה קיטו והיתר בקואנקה. בקיטו פועל בית ספר יהודי על שם אלברט איינשטיין.

## ראו גם

* רפובליקת קולומביה הגדולה
* יחסי ישראל–אקוודור
* ארגון המדינות האיברו-אמריקניות
* איברו-אמריקה

## קישורים חיצוניים

* אתר האינטרנט הרשמי של אקוודור

* אתר האינטרנט הרשמי של אקוודור
* אקוודור, באתר אנציקלופדיה בריטניקה (באנגלית)
* מידע על אקוודור בקטלוג הספרייה הלאומית
* אלי אשד **אלף זה עבור אקוודור** במגזין המקוון יקום תרבות
* ירון אביטוב, ‏אוצר הזהב האבוד באקוודור, "מסע אחר", 24 בספטמבר 2012
* אקוודור, דף שער בספרייה הלאומית

## ביאורים

## הערות שוליים